ПРИЕТИ СИГНАЛИ ПО „ЗЕЛЕНИЯ ТЕЛЕФОН” И  ЕЛЕКТРОННАТА ПОЩА В РИОСВ – Монтана
за  периода 01.08. ÷ 31.08.2020 г.
	
	Дата
	постъпил сигнал
	сигнал
	Отговорна институция
	Предприети действия

	1.
	03.08.2020 г.
	УС-114/03.08.2020 г.
	Сигнал чрез тел.112 за наличие на мъртва риба в р. Ботуня, м. „Яза“ в землището на с. Охрид, общ. Бойчиновци
	РИОСВ – Монтана
РЛ-Монтана
	Извършена е незабавна проверка съвместно с Регионална лаборатория - Монтана. Направен е оглед на мястото визирано в сигнала. Констатирано е, че водите на реката са видимо бистри, без следи от оцветяване, без следи от нефтопродукти и без мирис. Не е забелязано наличие на мъртва риба, наблюдавани са множество риби в добро жизнено състояние. Взети са две проби от повърхностните води на р. Ботуня. Резултатте от направените експресни анализи и последващ физикохимичен анализ са със стойности  характерни за повърхн-остните води, съгласно Наредба № Н-4/2012 г. По поречието на р. Ботуня от границата с област Враца до с. Охрид няма промишлени пред-приятия, заустващи производствени отпадъчни води, с издадени по реда на Закона за водите разрешителни за ползване на воден обект за заустване на отпадъчни води.

	2.
	03.08.2020 г.
	УС-115/03.08.2020 г.
	Сигнал за непочистени контейнери и замърсявания в гр. Лом.
	Община Лом

	Сигналът е препратен по компетентност до община Лом. 

	3.
	04.08.2020 г.
	УС-116/04.08.2020 г.
	Сигнал за силен и  постоянен шум, идващ от дървообработващо предприятие в гр. Вършец
	РИОСВ – Монтана
Община Вършец


	Извършена е проверка по сигнала, съвместно с представител на община Вършец. Установено е, че в частен имот е обособен склад за дърва за огрев на фирма „Майзер“2015“ ООД. Дейността на фирмата включва доставка на дървен материал, рязане с моторни резачки и продажба на готовата продукция. При проверката е  указано, че съгласно разпоредбите на община Вършец не следва да се допуска шум от дейността на фирмата в часовите диапазони от 23:00 ч. до 07:00 ч. и от 14:00 ч. до 16:00 ч.

	4.
	05.08.2020 г.
	УС-117/05.08.2020 г.
	Сигнал за системно изхвърляне на неорганични отпадъци под бившето МТС Белоградчик.
	РИОСВ – Монтана

Община Белоградчик
	Извършена е проверка по сигнала и в изпълнение на предписание за почистване на нерегламентирано замърсени терени в гр. Белоградчик, дадено във връзка с препратен от МОСВ сигнал на 29.05.2020 г. Установено е, че даденото предписание не е изпълнено.  Кметът на община Белоградчик не е предприел действия за цялостно почистване на замърсените с отпадъци терени, за което е съставен АУАН.  

	5.
	07.08.2020 г.
	УС-118/07.08.2020 г.
	Сигнал за извършени сечи по пошеходен маршрут от х. “Горски рай“ до с. Чупрене в терито-риалния обхват на ТП ДГС „Чупрене“.
	ТП ДГС „Чупрене“
РИОСВ – Монтана
	Във връзка с получения сигнал е изпратено писмо до ТП ДГС „Чупрене“. Получена е документация от която се констатитра, че сечта е законна, заложена е в одобрения ГСП на  и ТП ДГС „Чупрене“. Добита е  едра дървесина, като сечта не е приключила. Извършавщите се сечи са по одобрения горскостопански план. 

	6. 
	07.08.2020 г.
	УС-119/07.08.2020 г.
	Сигнал за намерен бедстващ малък ястреб на пътя между Монтана и Лом със счупено крило.  
	РИОСВ – Монтана
	Експерти от РИОСВ – Монтана незабавно са реагирали по сигнала. Птицата е транспортрана до Център „Дивите животни“, гр. София.

	7.
	07.08.2020 г.
	УС-120/07.08.2020 г.
	Сигнал за умряла риба по брега на яз."Калина", земл. на с. Калина, общ. Брегово, обл. Видин. 
	РИОСВ – Монтана
РЛ-Монтана

„Рибарство и контрол“ Монтана
	Извършена е незабавна проверка с представители на РЛ-Монтана и „РК“ – сектор Монтана по сигнал, подаден чрез тел.112,  за умряла риба на брега на язовир „Калина“ в землището на с. Калина, общ. Брегово. Констатирано е, че по западния бряг на язовира има известно количество умряла риба, но във водите на язовира са забелязани и живи екземпляри риби. Установено е, че водата е видимо бистра, без оцветяване и налиличие на пяна, както и без мирис. Взета е водна проба за анализ по показатели: активна реакция - рН, „електро –проводимост“, „разтворен кислород“, „азот амониев“, „азот нитратен“, „азот нитритен“, „общ азот“, „общ фосфор“,“ортофосфати“ (като Р) и БПК5. Резултатите от анализа на водната  проба са предоставени на БДДР-Плевен за произнасяне със становище. Заключението на БДДР- Плевен, че единствено по показател БПК5 има превишение спрямо разписаната гранична стойност за добро състояние в Приложение № 6 на Наредба № Н-4 за характеризиране на повърхностните води, което е моментното състояние при вземането на пробата. Поради липса на обекти, формираи отпадъчни води и заустващи в язовира с издадено разрешително по реда на Закона за водите, то не може да се определи точната причина за завишената стойност на БПК5.

	8.
	10.08.2020 г.
	УС-121/10.08.2020 г.
	Сигнал за незаконно отглеждане на две костенурки в частен имот в гр. Берковица.
	РИОСВ - Монтана
	Извършена е проверка от експерти на РИОСВ - Монтана.  При проверката не са намерени костенурки в частния имот. Сигналът е неоснователен.

	9.
	12.08.2020 г.
	УС-122/12.08.2020 г.
	Сигнал за замърсяване с торов отпадък при нерегламентирано отглеждане на свине. 
	ОДБХ-Монтана
Община Монтана

Кметство Липен
	Сигналът е препратен по компетентност до ОДБХ-Монтана,
Община Монтана, кметство Липен. Получен е отговор от кметство Липен за извършена проверка по сигнала, при която е констатирано, че на посочения адрес в сигнала не се отглеждат прасета.

	10.
	12.08.2020 г.
	УС-123/12.08.2020 г.
	Подаден сигнал чрез тел. 112 за паднал щъркел от гнездото с два счупени с крака в с. Пали лула. Щъркелът е прибран в кметството.
	РИОСВ - Монтана
	След проведен разговор със сигналоподателят е установено,  че щъркелът е умрял. Дадени са указания  от експерт на РИОСВ – Монтана за загробяването му по подходящо място. 

	11.
	17.08.2020 г.
	УС-124/17.08.2020 г.
	Подаден сигнал чрез тел. 112 за сърна с наранени крака в района на полуостров „Расника“ в язовир „Огоста“, гр. Монтана.
	РИОСВ - Монтана
	Извършена е незабавна порверка от експерти на РИОСВ – Монтана. Забелязана е ранената сърна вероятно отстреляна от баркониери, която подплашена избягва в неизвестна посока.

	12.
	18.08.2020 г.
	С-125/18.08.2020 г.
	Сигнал за притежание и продажба на препарирана птица -  публикувана обява за продажба в в сайта olx.bg
	
	На 19.08.2020 г. експерти от РИОСВ – Монтана съвместно с органите на РУ МВР – Лом са извършили проверка по сигнала. Препарираната птица е открита, иззета и се съхранява в сградата на РИОСВ – Монтана. Екземплярът е „скален орел“ с размери около 50 см височина на торса и 180 см размах на крилете. На подателя на обявата е съставен акт за установяване на административно нарушение според изискванията и разпоредбите на Закона за биологичното разнообразие. Птиците от вида „Скален орел“ са защитен вид.

	13.
	18.08.2020 г.
	С-126/18.08.2020 г.
	Сигнал за неизвозени отпадъци от контейнер и изхвърлени до него на ул.“Пейо Яворов“, гр. Лом
	РИОСВ - Монтана
	Извършена е проверка по сигнала за неизвозени отпадъци от контейнер и изхвърлени до него на ул.“Пейо Яворов“, гр. Лом. Установено е, че контейнерът е празен, но до него има наличие на два чувала с отпадъци, в тревното пространство зад контейнера са налични смесени отпадъци - битови и строителни отпадъци. Дадено е предписание на  кмета на община Лом за почистване на замърсените с отпадъци площи. Извършена е последваща проверка и е установено, че предписанието е изпълнено.

	14.
	19.08.2020 г.
	УС-127/19.08.2020 г.
	Сигнал за замърсени участъци по пътя Монтана – Петрохан.
	ОПУ-Монтана
	Сигналът е препратен по компетентност до ОПУ-Монтана, с дадени указания за почистване на замърсените участъци в срок до 23.09.2020 г . С писмо от 03.09.2020 г. ОПУ-Монтана информира РИОСВ, че фирмата изпълнител по договор за текущо поддържане е уведомена за предприемане на необходимите действия  и почистване на битовите отпадъци в срок до 23.09.2020 г.

	15.
	20.08.2020 г.
	УС-128/20.08.2020 г.
	Сигнал за нерегламентирани дейности по разкомплектоване на автомобили /ИУМПС/ и незаконна автоморга в гр. Бойчиновци към фирма „Силви резерв“.
	РИОСВ - Монтана
	В законоустановения срок ще бъде извършена проверка по сигнала.

	16.
	21.08.2020 г.
	С-129/21.08.2020 г.
	Сигнал за замърсени с отпадъци терени в гр. Белоградчик и неизпъленно предписание за почистването им.
	РИОСВ - Монтана
	В деня на подаване на сигнала, в присъствие на сигналоподателя е съставен е акт кмета на община Белоградчик за неизпълнение на дадено предписание по реда на ЗУО за почистване на замърсените с отпадъци терени.

	17.
	24.08.2020 г.
	УС-130/24.08.2020 г.
	Сигнал за отрязани дървета /4 броя елши/, с разположени трупи до пътя от Клисурския манастир на 200 м от ляво преди разклона за с. Ягодово.
	РИОСВ - Монтана
	На 01.09.2020 г. е извършена проверка от експерти на РИОСВ – Монтана по сигнала. Установено е, че извършената сеч е в границите на ЗЗ „Берковица“ за опазване на дивите птици от Натура 2000. Кметът на с. Бързия  е разрешил отсичане на крайречна растителност, без да се е съобразил със забраните в Плана за управление на ЗЗ „Берковица“. За извършеното нарушение е съставен акт на кмета на с. Бързия по ЗБР.

	18.
	31.08.2020 г.
	УС-131/31.08.2020 г.
	Сигнал чрез оператор 112 за лебед оплетен в рибарска корда в района на Гудовия мост, срещу стария ферибот, на около 1 км от Дунав мост 2.
	РИОСВ - Монтана
	Извършена е незабавна проверка  по сигнала в 21:45 ч. на място. Птицата не е локализирана, поради падналия мрак. По данни след разговор със сигналоподателя лебедът плува свободно и в момента на проверката е отплувал в другия край на острова.

	19.
	31.08.2020 г.
	С-132/31.08.2020 г.
	Сигнал за проблем при ремонт през 2019 г. на водопроводната мрежа в с. Черни връх, общ. Вълчедръм, който не е отстранен и има излив на вода, която има вероятност да засегне имота на сигналоподателя. 
	Община Вълчедръм
	Сигналът е препратен по компетентност до община Вълчедръм.


Сигнали/жалби, получени през месец юли, за който са предприети действия през месец август 2020 г.

         Във връзка с жалба от жител на с. Смоляновци, относно нерегламентирано отглеждане на животни, замърсяване с торов отпадък и разнасяне на задушлива миризма в района, която е препратена по компетентност до ОДБХ-Монтана е получен е отговор. На 04.08.2020 г. е извършена проверка от ОДБХ- Монтана  и не е установено замърсяване и наличие на задушлива миризма. На собственика на животновъдния обект е дадено предписание за регистрация на животновъдния обект, съгласно изискванията на ЗВМД. 
[image: image1.png]



